
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL SUTIKIMO PERIMTI VALSTYBĖS ILGALAIKĮ MATERIALŲJĮ TURTĄ KRETINGOS RAJONO SAVIVALDYBĖS NUOSAVYBĖN“

2026 m. rugpjūčio 19 d.
Kretinga

1. Parengto sprendimo projekto tikslas ir uždaviniai. 
[bookmark: _Hlk238030836]Šiuo sprendimo projektu siūloma sutikti perimti Kretingos rajono savivaldybės nuosavybėn valstybės ilgalaikį materialųjį turtą – valstybinės reikšmės rajoninį kelią Nr. 2303 Kretinga–Kūlupėnai, unikalus Nr. 4400-5041-7748, ilgis – 0,913 km, šiuo metu patikėjimo teise valdomą akcinės bendrovės „Via Lietuva“ ir suteikti kelio pavadinimą „Rotušės a. ir Vilniaus g.“ ir kelio numerį KT8248.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Vadovaujantis Kretingos rajono savivaldybės tarybos 2018 m. kovo 29 d. sprendimo Nr. T2-66 „Dėl pritarimo partnerystės sutarčiai“ (toliau – Sprendimas) 3 punktu, Kretingos rajono savivaldybės taryba nusprendė, atlikus valstybinės reikšmės rajoninio kelio Nr. 2303 Kretinga–Kūlupėnai rekonstrukcijos darbus, perimti minėto kelio ruožą nuo 0,00 iki 0,922 km (nuo Kretingos m., Birutės g. iki magistralinio kelio A11) (toliau – Kelias) Kretingos rajono savivaldybės nuosavybėn.
Akcinė bendrovė „Via Lietuva“ 2026 m. birželio 17 d. pateikė raštą Nr. 2-26-8765 ir nurodė, kad minėtu Sprendimu buvo pritarta partnerystės sutarčiai dėl projekto „Valstybinės reikšmės rajoninio kelio Nr. 2303 Kretinga–Kūlupėnai, kuriam Kretingoje suteikti miesto Rotušės a. ir Vilniaus g. pavadinimai, ruože nuo 0,00 iki 0,922 ir nuo 1,050 iki 1,408 km, rekonstravimo projektas“ (toliau – Projektas) ir, įgyvendinus Projektą, Kretingos rajono savivaldybė įsipareigojo perimti minėtą Kelią. Kadangi Projektas įgyvendintas, akcinė bendrovė „Via Lietuva“ nori pradėti Kelio perdavimo procedūras ir prašo pateikti Savivaldybės tarybos sprendimą, kuriame būtų nurodytas Kelio numeris, pavadinimas, unikalus numeris. Priėmus šį sprendimą, akcinė bendrovė „Via Lietuva“ teiks prašymą Lietuvos Respublikos susisiekimo ministerijai inicijuoti Lietuvos Respublikos Vyriausybės nutarimo dėl minėto turto perdavimo projekto rengimą.
Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktą, savivaldybė turtą įgyja savivaldybės tarybos sutikimu perimdama savivaldybių savarankiškosioms funkcijoms įgyvendinti valstybės turtą, kai šis turtas perduodamas savivaldybių nuosavybėn Vyriausybės nustatyta tvarka.
3. Kokių rezultatų laukiama.
Perėmus minėtą turtą Kretingos rajono savivaldybės nuosavybėn bus įgyvendinti 2018 m. gegužės 17 d. partnerystės sutartyje Nr. S-208 / S1-547 numatyti susitarimai.
4. Lėšų poreikis ir šaltiniai. 
Turto įregistravimui Kretingos rajono savivaldybės vardu Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ir paaiškinimai.
Nėra.
6. Teisės akto projekto antikorupcinis vertinimo išvada dėl sprendimo projekto teikimo antikorupciniam vertinimui.
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
